text: 孔紹安。子孔構、孔禎，孔禎子孔季詡。孔紹安另有孫孔若思。作品.侍宴詠石榴可惜庭中樹，移根逐漢臣。只為來時晚，花開不及春。詠夭桃結葉還臨影，飛香欲遍空。不意餘花落，翻沉露井中。贈蔡君疇昔同幽谷，伊爾遷喬木。赫奕盛青紫，討論窮簡牘。結客少年場行結客佩吳鉤，橫行度隴頭。雁在弓前落，雲從陣後浮。吳師驚燧象，燕將警奔牛。轉蓬飛不息，冰河結未流。若使三邊定，當封萬戶侯。傷顧學士迢遞雙崤道，超忽三川湄。此中俱失路，思君不可思。遊人行變橘，逝者遽焚芝。憶昔江湖上，同詠子衿詩。何言陵谷徙，翻驚鄰笛悲。陳根非席卉，繐帳異書帷。與善成空說，殲良信在茲。今日嚴夫子，哀命不哀時。別徐永元秀才金湯既失險，玉石乃同焚。墜葉還相覆，落羽更為群。豈謂三秋節，重傷千里分。遠離弦易轉，幽咽水難聞。欲識相思處，山川間白雲。落葉早秋驚落葉，飄零似客心。翻飛未肯下，猶言憶故林。
metadata: erhwenkuo/wikipedia-zhtw
metadata: 孔紹安
metadata: https://zh.wikipedia.org/wiki?curid=6031232